**Z Á P I S N I C A**

**zo zasadnutia komisie finančnej a správy majetku pri MsZ**

**v Šamoríne dňa 11.09.2024**

**Prítomní:** Ing. Pavel Élesztős PhD., PaedDr. Gábor Veres, Ladislav Ásványi, Arpád Fazekas, Ing. Péter Lukács, Csaba Orosz, Ing. Ján Lelkes, Ing. Ervin Sármány, Ing. Anikó Kevežda Derzsi, Judita Hideghétyová, Tomáš Szerda (viď prezenčná listina)

Predseda komisie po privítaní všetkých prítomných otvoril rokovanie s nasledovným **programom:**

1/ Majetkoprávne záležitosti nehnuteľností

2/ Audítorská správa k Účtovnej závierke a ku Konsolidovanej účtovnej závierke mesta za r.2023

3/ Vyhodnotenie rozpočtu mesta k 30.06.2024

4/ Rozvojové projekty – vlastné zdroje

5/ Rôzne

**K bodu 1)**

Pracovníci odboru výstavby, investičnej činnosti a rozvoja mesta predložili prítomným nasledovné podania týkajúce sa majetkoprávneho vysporiadania:

Ľubomír N. – žiadosť o prehodnotenie výšky kúpnej ceny stanovenej Mestským zastupiteľstvom v Šamoríne.

Komisia jednohlasne odmietla žiadosť.

Ľudovít T. a Silvia T. – žiadosť o prehodnotenie výšky kúpnej ceny stanovenej Mestským zastupiteľstvom v Šamoríne.

Komisia jednohlasne odmietla žiadosť.

Marián B. – žiadosť o uzavretie zmluvy o vecnom bremene v rámci stavby – Rozšírenie verejného vodovodu a vodovodných prípojok, Rozšírenie verejnej kanalizácie a kanalizačných prípojok – na parcele 403/2, 393/2, v k.ú. Mliečno, ktorá je vo vlastníctve Mesta Šamorín.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so Zásadami hospodárenia s majetkom mesta Šamorín podľa bodu 5 čl. XII.

RiFo s.r.o. – žiadosť o uzatvorenie zmluvy o zriadení vecného bremena na umiestnenie stavby – podzemné káblové NN vedenie na pozemku parc. č. 394, v k.ú. Šamorín, ktorý je vo vlastníctve Mesta Šamorín.

Komisia jednohlasne odporučila na schválenie MsZ s jednorazovou odplatou za zriadenie vecného bremena v súlade so Zásadami hospodárenia s majetkom mesta Šamorín podľa bodu 5 čl. XII.

**K bodu 2)**

Prítomní členovia komisie prerokovali predloženú Audítorskú správu k Účtovnej závierke a ku Konsolidovanej účtovnej závierke mesta za rok 2023.

Komisia jednohlasne odporučila MsZ Audítorskú správu k Účtovnej závierke a ku Konsolidovanej účtovnej závierke mesta za rok 2023 prerokovať a vziať na vedomie.

**K bodu 3)**

Prítomní členovia komisie prerokovali predložené Vyhodnotenie rozpočtu mesta k 30.06.2024.

Komisia jednohlasne odporučila prerokované Vyhodnotenie rozpočtu mesta k 30.06.2024 predložiť na schválenie MsZ.

**K bodu 4)**

Prítomní členovia komisie prerokovali predložený návrh na schválenie spolufinancovania a podpory projektu s názvom „Park mládeže v Šamoríne“.

Komisia jednohlasne odporučila prerokovaný návrh predložiť na schválenie MsZ.

**K bodu 5)**

Prítomní členovia komisie prerokovali predloženú Aktualizáciu koncepcie rozvoja mesta Šamorín v oblasti tepelnej energetiky.

Komisia jednohlasne vzala na vedomie predloženú Aktualizáciu koncepcie.

Ďalším v bode Rôzne bola žiadosť o možnom odpredaji pohľadávky po zaniknutej spoločnosti VINOPRODUKT a.s., ktorú mesto Šamorín odpísalo z účtovnej evidencie.

Komisia jednohlasne odporučila pripraviť ponuku na 20% hodnoty pohľadávky.

Ďalšie žiadosti na prerokovanie neboli predložené, predseda komisie poďakoval prítomným za účasť a rokovanie ukončil.

Ing. Pavel Élesztős PhD., predseda

Zapísal: Tomáš Szerda